ચૂંટણીપંચે એવો આદેશ કર્યો છે કે અખિલેશ યાદવ અને મુલાયમસિંહ યાદવ જૂથ તેમના સમર્થક એમપી, એમએલએ અને એમએલસીના સહી વાળાં એફિડેવિટ રજૂ કરીને તેમનું શક્તિ પરીક્ષણ સાબિત કરે.ચૂંટણીપંચનાં સૂત્રોએ જણાવ્યું છે કે ઉત્તર પ્રદેશ સહિત પાંચ રાજ્યની ચૂંટણીની જાહેરાત થઈ ચૂકી છે. એટલા માટે ચૂંટણીપંચ આ મુદ્દાને સત્વરે ઉકેલવા માગે છે. ચૂંટણીપંચે ૯ જાન્યુઆરી સુધીમાં બંને જૂથને પોતપોતાના દાવાઓ પોતાના સમર્થકની સહી સાથે એફિડેવિટ દ્વારા રજૂ કરવા આદેશ કર્યો છે.